《使辽作十四首 其四》
宋代·刘跂

但逐银牌使，何堪记驿程。路迷如欲尽，山转忽通行。

列仗新罗骑，先驱渤海兵。凿空谁计此，曾未及长缨。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。